**VIEŠOSIOS ĮSTAIGOS „LAZDIJŲ LIGONINĖ“**

**2016 METŲ VEIKLOS ATASKAITA**

**VIEŠOSIOS ĮSTAIGOS VEIKLOS TIKSLAI IR POBŪDIS**

Viešoji įstaiga „Lazdijų ligoninė“ (toliau – Įstaiga) yra Lietuvos nacionalinės sveikatos sistemos subjektas, įsteigtas iš valstybės ir Lazdijų rajono savivaldybės turto bei lėšų. Įstaiga teikia asmens sveikatos priežiūros paslaugas pagal suteiktą licenciją sudarydama sutartis su užsakovais. Lazdijų rajono savivaldybės, kaip Įstaigos steigėjos ir savininkės, teises ir pareigas Įstaigoje įgyvendina Lazdijų rajono savivaldybės taryba. Pagrindinis Įstaigos veiklos tikslas - teikti prieinamas, saugias, kokybiškas, kvalifikuotas, efektyvias ambulatorines ir stacionarines asmens sveikatos priežiūros paslaugas pacientams, tenkinti jų bei visuomenės poreikius ir lūkesčius.

**VEIKLOS TIKSLŲ ĮGYVENDINIMAS IR VEIKLOS REZULTATAI PER 2016-UOSIUS FINANSINIUS METUS**

Pagrindinis įstaigos tikslas įgyvendinamas organizuojant ir teikiant kvalifikuotas antrines ambulatorines bei stacionarines, slaugos ir palaikomojo gydymo medicinines paslaugas Lietuvos ir užsienio gyventojams. 2016 metais įstaiga teikia šių rūšių sveikatos priežiūros paslaugas:

1. Asmens sveikatos priežiūros paslaugas, už kurias jų gavėjai tiesiogiai nemoka sveikatos priežiūros įstaigoms, o jos apmokamos iš privalomojo sveikatos draudimo fondo (pagal sutartis su teritorinėmis ligonių kasomis), valstybės ar savivaldybių biudžetų.
2. Mokamas asmens sveikatos priežiūros paslaugas, už kurias jų gavėjai (juridiniai ir fiziniai asmenys) privalo sumokėti. Šių paslaugų sąrašą, kainas, kainų indeksavimo ir paslaugų teikimo tvarką tvirtina Sveikatos apsaugos ministerija ir Lazdijų rajono savivaldybės taryba.( 2014m. lapkričio 13d. sprendimas Nr. 5TS-1343)

 Įstaiga buvo sudariusi sutartis su Vilniaus, Kauno, Klaipėdos, Šiaulių ir Panevėžio teritorinėmis ligonių kasomis. Didžioji dalis pajamų už suteiktas paslaugas gaunama iš Vilniaus teritorinės ligonių kasos, kadangi Lazdijų rajono savivaldybė patenka į šios teritorinės kasos veiklos zoną. Sutartyse numatytos asmens sveikatos priežiūros paslaugos suteikiamos 99,5 proc., tokia apimtimi gaunamos ir sutartinės pajamos.

Opiausia problema 2016m. veikloje buvo akušerijos paslaugų teikimas, kadangi finansavimas šių paslaugų teikimui , 2016 metų sutartyse su teritorinėmis ligonių kasomis iš PSDF biudžeto nebuvo numatytas. Paslaugos buvo teikiamos iki 2016m. rugpjūčio 12d. Per ataskaitinį laikotarpį buvo 78 gimdymai suteikta paslaugų už 50246,83 Eur ( Šios paslaugos nepriimtos apmokėti iš PSDF biudžeto). 2016m. liepos 15d. įsakymu Nr. VI-38 šių paslaugų teikimas buvo nutrauktas, ir panaikintos 4 akušerijos ir 2 nėštumo patologijos lovos. Priimtas sprendimas atleisti 13 darbuotojų.

Pagal sąnaudų paskirstymą akušerinio –ginekologinio skyriaus faktinės išlaidos 2016m. 366363,05 Eur. ( t.sk. darbo užmokesčio sąnaudos -179447,13 Eur ) o uždirbo skyrius 69562,07 Eur pajamų ( iš jų 50246,83 Eur, kurios nepriimtos apmokėti iš PSDF biudžeto). Šių išlaidų kompensavimui iš savivaldybės biudžeto paskirta 50000 Eur. Atleistų darbuotojų išeitinėms išmokoms ir nepanaudotų atostoginių kompensavimui iš PSDF restruktūrizavimo fondo paskirta 59100,01 Eur.

 Nuo 2016-09-09 pakeista ir įstaigos licencija, naujai išduotoje licencijoje nėra stacionarinių akušerijos ir nėštumo patologijos paslaugų, bei ambulatorinių ftiziatro paslaugų.

 Įstaigos vadovas atsižvelgdamas į stacionarinių paslaugų finansavimo mažinimą ir siekdamas didesnio lovų panaudojimo efektyvumo 2016m. liepos 15d. įsakymu Nr. VI-38 sumažino lovų skaičių nuo 114 iki 108. Palaikant darbo vietose gerą psichologinį klimatą reorganizacijos laikotarpiu buvo organizuojami visų Įstaigos padalinių darbuotojų susirinkimai, kurių metu buvo aiškinama apie būtinybę pakeisti įstaigos vidaus struktūrą, didinti darbo efektyvumą, gerinti teikiamų paslaugų kokybę.

 Kiekvieną savaitę organizuojami pasitarimai su gydytojais, skyrių vedėjais ir vyresniosiomis slaugytojomis – slaugos administratorėmis. Pasitarimų metu analizuojamos darbinės veiklos problemos, dalijamasi pažangia patirtimi, siekiama numatyti veiksmus, gerinančius teikiamų paslaugų kokybę.

 Įstaiga yra projekto „Elektroninių sveikatos paslaugų plėtra Alytaus regiono asmens sveikatos priežiūros įstaigose“ partneris. Atlikta asmens sveikatos įstaigų analizė patvirtino tokio projekto svarbą ir naudą, nes perkėlus didelių darbo sąnaudų reikalaujantį dokumentų pildymą į elektroninę erdvę, efektyviau būtų naudojami ir žmogiškieji resursai, ir sveikatos paslaugų apmokėjimui skiriamos lėšos. Naudą neabejotinai pajus šių paslaugų vartotojai – Lietuvos gyventojai. Medikai turės daugiau aktualios medicininės informacijos, nes galės ją stebėti realiu laiku, taip pat jiems nereikės pildyti gausybės popierinių dokumentų. Todėl gydytojai daugiau dėmesio galės skirti pagrindinei savo veiklai – paciento gydymui. Projekto informacinės sistemos tikslai:

 1. ilgalaikių sveikatos sistemos tikslų atžvilgiu – siekti ligų ir sveikatos problemų prevencijos, ekonominio sveikatinimo paslaugų efektyvumo didinimo, prieinamų sveikatos priežiūros paslaugų suteikimo;

 2. pacientų atžvilgiu – siekti, kad pacientams būtų suteiktos patikimos ir prieinamos sveikatos priežiūros paslaugos, sudaryti sąlygas pacientams gauti informaciją susijusią su sveikatinimo paslaugomis, užtikrinti sveikatinimo paslaugų tęstinumą;

 3. asmens sveikatos priežiūros įstaigų (toliau – ASPĮ) atžvilgiu – siekti, kad ASPĮ dirbantys sveikatos priežiūros specialistai teikiant sveikatos priežiūros paslaugas gautų ir naudotų aktualią informaciją apie pacientą ir pacientų asmens duomenis laiku ir patogioje vietoje, per ESPBI IS keistųsi informacija apie pacientą su kitomis sveikatos priežiūros įstaigomis ir kitais sveikatos priežiūros dalyviais, naudojant informacines technologijas didėtų ASPĮ administracinio darbo efektyvumas.

 Iš savivaldybė biudžeto lėšų gauta lėšų 15 kompiuterizuotų darbo vietų. Sėkmingai veikia ankstesniais laikotarpiais įgyvendinti el. sveikatos funkcionalumai tai: įstaigos laboratorijos įrenginiai sujungti į vieningą regioninę informacinę sistemą, ambulatorinių pacientų priėmimas, priėmimas stacionariniam gydymui, ambulatorinių apsilankymų planavimas, ambulatorinis gydymas, paslaugų teikimas priėmimo –skubios pagalbos poskyryje, stacionarinis gydymas, laboratorinių tyrimų atlikimas, hospitalizacijų ir operacijų planavimas, ataskaitos ir informacijos analizė, dokumentų sukūrimas, paciento katalogo tvarkymas, įstaigos resursų administravimas, vartotojų, registrų, katalogų, klasifikatorių ir terminų žodynų administravimas. 2016m. pradėjo naudoti sekančius sistemos funkcionalumus: taikyti el. recepto rašymas poliklinikoje, nedarbingumo bei nėštumo ir gimdymo atostogų paskyrimas, vaistų paskyrimas (viename skyriuje), vidinių konsultacijų vykdymas. Kadangi programiškai dar ne visi funkcionalumai pilnai veikia , todėl ir negalėjome visų pilnai įgyvendinti šiais metais. Tikimės tai įgyvendinti šiais metais.

Nuo 2015 m. lapkričio mėnesį įstaigoje veikia išankstinė pacientų registracija internetu naudojant vieningą pacientų registracijos sistemą Sergu.lt . Tai leido sumažinti eiles pas gydytojus specialistus konsultacijų poliklinikoje ir tolygiau išdėstyti gydytojams darbo krūvius.

**ĮSTAIGOS DALININKAI**

Įstaigos dalininkė tiek metų pradžioje, tiek ir pabaigoje yra Lazdijų rajono savivaldybė. Dalininkų kapitalas finansinių metų eigoje nekito, jis yra 248500,69 EUR .

**ĮSTAIGOS GAUTOS LĖŠOS IR JŲ ŠALTINIAI**

 Pagrindinės veiklos pajamos gaunamos pagal sutartis teritorinėmis ligonių kasomis iš privalomojo sveikatos draudimo fondo.

 Didžioji dalis pajamų už mokamas medicininės priežiūros paslaugas gaunama pagal sutartis su kitomis savivaldybėje veikiančiomis asmens sveikatos priežiūros įstaigomis. Lietuvos gyventojai ir užsieniečiai noriai naudojasi įstaigos teikiamomis mokamomis fizioterapijos paslaugomis. Pateikiama pagrindinės veiklos pajamų struktūra per finansinius metus ir palyginimas su 2015 metais.

|  |  |  |  |  |
| --- | --- | --- | --- | --- |
| **Eil. Nr.** | **Pajamos**  | **2016 metai (EUR)** | **2015 metai (EUR)** | Padidėjimas+Sumažėjimas- (EUR) |
| 1 | Už suteiktos paslaugos iš PSDF | 2448315,84 | 2505749,52 | -57433,68 |
|  | Tame skaičiuje: |  |  |  |
|  | Vilniaus TLK | 2369840,58 | 2436560,43 | -66719,85 |
|  | Kauno TLK | 70869,42 | 64586,92 | +6282,50 |
|  | Panevėžio TLK | 2623,35 | 1583 | +1040,35 |
|  | Šiaulių TLK | 603,08 | 2048,63 | -1445,55 |
|  | Klaipėdos TLK | 4379,41 | 970,54 | +3408,87 |
| 2 | Uždirbtos lėšos už mokamas paslaugas | 50913,43 | 50847,16 | +66,27 |
|  | Tame skaičiuje : |  |  |  |
|  | Uždirbtos pajamos pagal sutartis su kitomis ASPĮ | 36208,93 | 34662,48 | +1546,45 |
| 3 | Finansavimo pajamos | 300010,16 | 215003,65 | +85006,51 |
|  | **Iš viso:** | **2799239,43** | **2771600,33** | **+27639,11** |

 Vadovaujantis Lazdijų rajono savivaldybės tarybos 2006-02-14. sprendimu Nr. 5TS-1098 „ Dėl Lazdijų rajono savivaldybės 2005 metų gruodžio 6 d. sprendimo Nr.5TS-992 „Dėl kitų Lazdijų rajono savivaldybės remiamų sveikatos priežiūros paslaugų sąrašo, jų teikimo ir apmokėjimo tvarkos pakeitimo“, savivaldybė įsipareigoja iš savivaldybės biudžeto skirti lėšas dviejų papildomų lovų išlaikymui - sunkiai sergantiems, beglobiams, neturintiems socialinio draudimo garantijų, viršijusiems lovadienių skaičių (120 dienų) ligonių palaikomajam gydymui ir slaugai, pagal socialinių paslaugų skyrimo komisijos nukreipimus. Vadovaujantis Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1343 , slaugos ir palaikomojo gydymo lovos finansuojamos asmenų lėšomis (80 proc. asmens to mėnesio pajamų ) likusi dalis iš biudžeto lėšų, neviršijant 21,14 Eur parai. Už šias paslaugas per 2016 m. gauta 1951,92 Eur pajamų.

 Vadovaujantis Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1343 nustatytas vieno lovadienio įkainis už laikiną vaikų priežiūrą VšĮ „Lazdijų ligoninė“- 23,17 Eur pagal vaikų teisių apsaugos tarnybos siuntimus. Už šias paslaugas per 2016m. gauta 2799,94 Eur pajamų.

 Vadovaujantis Lazdijų rajono savivaldybės tarybos 2016m. balandžio 29 d. sprendimu Nr. 5TS-501 „Dėl 2016 metų Lazdijų rajono savivaldybės visuomenės sveikatos rėmimo specialios programos“ skirta 2200 eurų „ Lazdijų rajono savivaldybės moksleivių ir vaikų, lankančių ikimokyklines įstaigas, stuburo iškrypimų profilaktinei programai“ . 1994,67 eurų lėšų įsisavinta ir panaudota pagal paskirtį.

 Vadovaujantis Lazdijų rajono savivaldybės tarybos 2016m. vasario 19 d. sprendimu Nr. 5TS-343“ Dėl 2016m. Lazdijų rajono savivaldybės biudžeto patvirtinimo“, 2016m. balandžio 8 d. spendimu Nr. 5TS-343 „Dėl 2016m. Lazdijų rajono savivaldybės biudžeto patikslinimo“ ir 2016m. gruodžio 2 d. sprendimu Nr. 5TS-343 „Dėl 2016m. Lazdijų rajono savivaldybės biudžeto patvirtinimo“ pakeitimo“

 skirta 117000 eurų iš jų: akušerijos paslaugų teikimo išlaidoms padengti 50000 eurų, medicininės įrangos įsigijimo išlaidoms padengti 44000 eurų, kompiuterinės įrangos įsigijimui 12000 eurų, slaugos priemonių išlaidoms padengti 3000 eurų ir 8000 eurų infrastruktūros plėtros projekto galimybių studijai ir paprastojo remonto techninio projekto išlaidoms padengti. Visos lėšos įsisavintos ir panaudotos pagal paskirtį.

 Pagal projektą „Lazdijų ligoninės infrastruktūros modernizavimas ir paslaugų gerinimas“ iš valstybės biudžeto lėšų, skirtų valstybės kapitalo investicijomis, 2016 metais įsigyta dviejų durų frakcionuoto vakuumo garo sterilizatorius , medicininių instrumentų sterilizacijai, dvipusė 3 lygių instrumentų plovimo-dezinfekavimo mašina su džiovinimu ir priedais, sterilizacinių maišelių užlydymo aparatas ir medicininiai baldai sterilizacinei. Įgyvendinus šį investicinį projektą atsirado galimybė efektyviau panaudoti operacinės patalpas, atlikti daugiau chirurgijos, akušerijos ir ginekologijos operacijų. Projektas atitinka Lietuvos Respublikos Sveikatos apsaugos ministerijos strateginį tikslą - siekti, kad gyventojams būtų teikiama kokybiška, saugi ir prieinama sveikatos priežiūra.

  Pagal LR labdaros ir paramos įstatymą buvo gauta 1596,54 EUR (2% gyventojų pajamų mokesčio). Šios lėšos laikomos atskiroje banko sąskaitoje.

 2016 metais gydyta 3058 ligoniai tai yra 213 ligoniais mažiau negu 2015metais.

 VšĮ “Lazdijų ligoninė” stacionaro veiklos rodikliai per paskutinius 3 metus

|  |  |  |  |
| --- | --- | --- | --- |
| Pavadinimas | 2014m. | 2015m. | 2016m. |
| Lovų skaičius (metų vidurkis), t.sk.slaugos lovų (metų vidurkis) | 14441 | 12941 | 10841 |
| Atvykusių ligonių skaičius | 3000 | 3274 | 3062 |
| Išrašytų ir mirusių ligonių skaičius | 3003 | 3271 | 3058 |
| Lovadienių skaičius | 27895 | 29567 | 29635 |
| Lovos funkcionavimas | 192,97 | 229,20 | 274,37 |
| Lovos apyvarta | 20,6 | 25,4 | 33,08 |
| Vidutinis gulėjimo laikas | 9,3 | 9,0 | 8,30 |
| Letališkumas | 4,1 | 4,2 | 3,73 |

Matome nedidelį stacionare gydytų ligonių skaičiaus mažėjimą. Stacionaro veiklos rodikliai žymiai geresni negu praeitais metais. Sumažėjo vidutinis ligonio gulėjimo laikas ir padidėjo lovos apyvarta.

Rodikliai pagal skyrius 2016 metais

|  |  |  |  |  |  |
| --- | --- | --- | --- | --- | --- |
| Paslaugų profilio pavadinimas | Išrašytųligonių skaičius | Lovų skaičius | Vidutinė gulėjimo trukmė dienomis | Lovos užimtumas dienomis | Lovos apyvarta |
| Terapija | 1032 | 30 | 7,56 | 259,90 | 34,40 |
| Pediatrija | 348 | 7 | 3,53 | 164,58 | 49,72 |
| Chirurgija, traumatologija | 772 | 15 | 4,72 | 242,07 | 51,47 |
| Akušerija | 79 | 4 | 3,83 | 100,67 | 26,34 |
| Ginekologija | 72 | 2 | 1,59 | 57,00 | 36,00 |
| Nėštumo patologija | 38 | 2 | 5,66 | 71,67 | 12,67 |
| Reanimacija ir intensyvi terapija | 69 | 3 | 1,52 | 130,00 | 85,67 |
| Palaikomojo gydymo ir slaugos  | 467 | 41 | 14,70 | 351,56 | 23,93 |
| Geriatrijos | 181 | 10 | 8,95 | 162,0 | 18,10 |

Ligoninės veiklos rodikliai pagal vidutinę gulėjimo trukmę yra artimi SAM nustatytiems reikalaujamiems rodikliams.

Matome nedidelį stacionare gydytų ligonių skaičiaus mažėjimą, tuo pačiu didėja ambulatoriškai gydomų ligonių skaičius. Šie rodikliai atitinka SAM, Alytaus apskrities sveikatos priežiūros įstaigų restruktūrizavimo planus.

Ambulatorinės paslaugos

|  |  |  |  |
| --- | --- | --- | --- |
| Paslaugų rūšis pagal specialistus | 2014m. | 2015m. | 2016m. |
| Apsilankymai | Konsultacijos | Apsilankymai | Konsultacijos | Apsilankymai | Konsultacijos |
| Akušerijos ginekologijos | 317 | 312 | 310 | 296 | 181 | 167 |
| Chirurgijos | 451 | 203 | 343 | 327 | 300 | 244 |
| Dermatovenerologas | 830 | 649 | 860 | 737 | 782 | 672 |
| Anestez. reanimatolog. | 23 | 22 | 93 | 63 | 52 | 51 |
| Fiz.medicinos ir reabilitacijos gydytojas | 6485 | 6310 | 7140 | 6904 | 6854 | 6506 |
| Echoskopuotojas | 5603 | 5576 | 4666 | 4634 | 4439 | 4406 |
| Endoskopuootojas | 831 | 807 | 840 | 833 | 726 | 705 |
| Ftiziatras | 181 | 173 | 0 | 0 | 0 | 0 |
| Klinikos fiziologas | 595 | 594 | 524 | 518 | 456 | 455 |
| Neurologas | 2177 | 1765 | 1760 | 1762 | 1951 | 1330 |
| Oftalmologas | 2946 | 2685 | 2345 | 2600 | 2351 | 2177 |
| Ortopedas traumatologas | 2113 | 2088 | 2426 | 1683 | 2454 | 1690 |
| Otorinolaringologas | 1871 | 1461 | 1791 | 1559 | 1456 | 1227 |
| Radiologas | 8969 | 6988 | 11505 | 7440 | 12836 | 9147 |
| Urologas  | 603 | 471 | 527 | 388 | 468 | 360 |
| Kardiologas | 724 | 468 | 573 | 378 | 409 | 289 |
| Vaikų kardiologas | 120 | 119 | 179 | 169 | 64 | 54 |
| Vaikų ligų gydytojas | 614 | 596 | 462 | 458 | 597 | 589 |
| Vidaus ligų gydytojas | 821 | 595 | 810 | 777 | 987 | 950 |
| Gastroenterologas | 0 | 0 | 9 | 7 | 9 | 9 |
| Endokrinologas | 1886 | 944 | 1048 | 770 | 1147 | 795 |
| Pulmonologas | 11 | 11 | 0 | 0 | 230 | 216 |
| Dienos stacionaras | 10 | 10 | 44 | 43 | 25 | 23 |
| Skubi pagalba(Priėmimo sk) | 1354 | 1354 | 1333 | 1316 | 1400 | 1376 |
| Stebėjimo paslaugos(Priėmimo sk) | 1466 | 1466 | 1601 | 1596 | 1360 | 1354 |
| Programinės paslaugos | 91 | 51 | 146 | 91 | 113 | 72 |
| Ambulatorinės chirurgijos paslaugos | 151 | 150 | 470 | 468 | 61 | 61 |
| Ambulatorinės reabilitacijos paslaugos | 2676 | 2676 | 1925 | 1925 | 2477 | 2477 |
| **Iš viso** | **43919** | **38544** | **43730** | **37742** | **44185** | **37402** |

 Padidėjo ambulatorinės reabilitacijos paslaugų apimtys, jų suteikta 180 pacientų tai yra 30 pacientų daugiau negu praeitais metais.

 Stacionarinių dienos chirurgijos paslaugų suteikta 290 tai yra 39 paslaugom daugiau negu praeitais metais.

 Palaikomojo gydymo ir slaugos skyriuje paslaugas gavo 389 pacientai tai yra 37 pacientais gydyta daugiau negu 2015 metais.

 Paliatyvios pagalbos paslaugas gavo 26 pacientai tai yra 6 pacientais daugiau negu 2015 metais.

 Apibendrinant įstaigos stacionarinės veiklos rodiklius, galima teigti, kad mūsų ligoninėje restruktūrizavimo kryptys įgyvendinamos pakankamai sėkmingai: auga ambulatorinių pacientų skaičius. Optimistiškai nuteikia ligoninėje taikomi šiuolaikiški operacinio gydymo metodai ir kryptys.

 Vertinant stacionarinių lovų funkcionavimo rodiklius, reikia pripažinti, kad jie nepakankami, tad atsiranda poreikis keisti stacionaro struktūrą, perskirstant esamų lovų skaičių, siekiant optimizuoti PSDF biudžeto lėšų, gaunamų už stacionarines paslaugas panaudojimą.

**ĮSTAIGOS ĮSIGYTAS IR PERLEISTAS ILGALAIKIS TURTAS**

Per 2016 metus įstaiga įsigijo ilgalaikio turto už 47501,05Eur, o nurašė susidėvėjusio ir nepataisomo ilgalaikio turto už 35617,19 Eur.

**ĮSTAIGOS SĄNAUDOS**

Pateikiame sąnaudų, pagal išlaidų straipsnius, palyginimus su 2015 metais.

|  |  |  |  |  |
| --- | --- | --- | --- | --- |
| **Eil. Nr.** | **Sąnaudų straipsniai** | **2016metai** | **2015 metai** | **Skirtumas (+ -) EUR** |
| 1 | Darbo užmokesčio ir socialinio draudimo( ir su garantinis fondas) | 2105535,06 | 1943295,59 | +162240,47 |
| 2 | Nusidėvėjimo ir amortizacijos | 153327,51 | 176052,04 | -22724,53 |
| 3 | Komunalinių paslaugų ir ryšių | 139492,24 | 136188,00 | +3304,24 |
| 4 | Komandiruočių  | 0,00 | 47,70 | -47,7 |
| 5 | Transporto  | 5148,35 | 9744,78 | -4596,43 |
| 6 | Kvalifikacijos kėlimo  | 1947 | 658,91 | -1288,09 |
| 7 | Paprastojo remonto ir eksploatavimo | 1278,44 | 6018,37 | -4739,93 |
| 8 | Nuvertėjimo ir nurašytų sumų | 616,91 | 137,77 | +479,14 |
| 9 | Sunaudotų ir parduotų atsargų savikaina | 355727,67 | 358036,97 | -2309,30 |
| 10 | Socialinių išmokų | 0,00 | 0,00 |  |
| 11 | Kitų paslaugų | 34314,76 | 55385,24 | -21070,48 |
| 12  | Kitos | 12126,82 | 8441,82 | 3685 |
|  | **Iš viso:** | **2809515,76** | **2694007,19** | **+115508,57** |

Finansinių metų deficitas - **22535,11 EUR**

Pateikiamas darbo užmokesčio palyginimas pagal svarbiausias darbuotojų kategorijas

|  |  |  |  |  |
| --- | --- | --- | --- | --- |
| **Eil. Nr.** | **Kategorijos** | **2016 metai** | **2015 metai** | **Skirtumas (+ -) Lt** |
| 1 | Gydytojai | 547570,95 | 544982,45 | +2588,50 |
| 2 | Slaugos specialistai | 615617,56 | 552209,46 | +63408,10 |
| 3 | Pagalbinis personalas | 374515,14 | 337464,77 | +37050,37 |
| 4 | Administracija | 54710,64 | 49734,09 | +4976,55 |
|  | **Iš viso:** | **1592414,29** | **1484390,77** | **+108023,52** |

 Metų eigoje padidinti slaugos personalo atlyginimai, pagalbinio personalo darbo užmokesčio fondas padidėjo, dėl minimalios algos padidinimo.

**ĮSTAIGOS DARBUOTOJŲ SKAIČIUS**

 Vidutinis darbuotojų skaičius 2015- 2016 metais

|  |  |  |  |
| --- | --- | --- | --- |
| Personalas | 2015 m.\* | 2016m.\* |  Faktinis darbuotojų skaičius 2016.12.31. |
| Gydytojai | 55 | 53 | 45 |
| Slaugytojai | 100 | 98 | 98 |
| Kitas personalas | 70 | 68 | 67 |
| Viso | 225 | 219 | 210 |

\* Su palaikomojo gydymo ir slaugos skyriaus personalu. Metų pradžioje dirbo 227 darbuotajai. Per metus priimta 13 darbuotojų atleista 30 darbuotojų. Darbuotojų skaičius metų pabaigoje 210.

**SĄNAUDOS VALDYMO IŠLAIDOMS**

Viešosios įstaigos sąnaudos valdymo išlaidoms 71660 Eur tai sudaro 2,5 procento pagrindinės veiklos pajamų.

Vadovo darbo užmokestis – 19488,27 Eur.

**SIEKTINŲ VEIKLOS UŽDUOČIŲ ĮGYVENDINIMAS**

 Siekiant suteikti sutartyse numatytas paslaugas, įsisavinti numatytas lėšas, gerinti gyventojų sveikatą, mažinti sergamumą ir mirtingumą įstaiga įgyvendino 2016 metų VšĮ ,,Lazdijų ligoninė“ siektinas veiklos užduotis, patvirtintas Lazdijų rajono savivaldybės tarybos 2016 m. liepos 1 d. sprendimu Nr. 5TS-579.

**Kiekybinės įstaigos veiklos užduotys:**

1. Finansinis įstaigos veiklos rezultatas – 50 000 Eur, **pasiektas rezultatas - 22535,11 Eur.**
2. Įstaigos sąnaudų darbo užmokesčiui dalis – 60 % pagrindinės veiklos pajamų, **pasiektas rezultatas -56,9 %.**
3. Įstaigos sąnaudų valdymo išlaidoms dalis – 2 % pagrindinės veiklos pajamų, **pasiektas rezultatas -2,5 %.**
4. Papildomų finansavimo šaltinių pritraukimas – 100 000 Eur, **pasiektas rezultatas - 216813 Eur.**

**Kokybinės įstaigos veiklos užduotys:**

 1. Pacientų pasitenkinimo įstaigos teikiamomis paslaugomis lygis bei pacientų skundų tendencijos – 0 skundų per metus, **pasiektas rezultatas -** skundų negauta. Pacientų pasitenkinimo rodiklis pagal atliktas apklausas ( LR SAM patvirtinta anketa) 20 balų.

2. Kokybės vadybos sistemos diegimo ir vystymo laipsnis – kokybės vadybos procedūrų skaičius – 15; **pasiektas rezultatas - 15** peržiūrėti ir atnaujinti kokybės vadybos sistemos dokumentai: procedūros, tyrimo ir gydymo protokolai (metodikos) ir slaugos protokolai.

 3. Darbuotojų kaitos įstaigoje rodiklis – ne daugiau 1 %. **pasiektas rezultatas - 10,2** %.

 4. Prioritetinių paslaugų teikimo dinamika:

 4.1. Dienos chirurgijos paslaugų skaičius – 350; **pasiektas rezultatas - 290 .**

 4.2. Didžiosios operacijos – 450; **pasiektas rezultatas - 452.**

 4.3. Palaikomojo gydymo ir slaugos paslaugas gaunančių pacientų skaičius – 545; **pasiektas rezultatas - 389.**

 5. Informacinių technologijų diegimo ir vystymo lygis – padidėjusi elektroniniu būdu pildomų dokumentų dalis – 10 %; **pasiektas rezultatas - 10**%.

 6. Kovos su korupcija priemonių vykdymas – 15 priemonių; **pasiektas rezultatas - 15 .**

Apibendrinant siektinų veiklos užduočių įgyvendinimą, galima teigti, kad nors ir nepasiektas teigiamas finansinis rezultatas , tačiau optimizavus ligoninės struktūrą vadovaujantis Lazdijų rajono savivaldybės 2016m spalio 28d. sprendimu Nr. 5TS-678 Dėl Viešosios įstaigos „Lazdijų ligoninė“ valdymo struktūros patvirtinimo“ veikla 2017 metais bus ženkliai efektyvesnes už veiklą vykdytą ankstesniais metais. Nepasiektas maksimalus rezultatas dėl darbuotojų kaitos rodiklio, dėl vykdytos akušerinio skyriaus restruktūrizacijos , atleista 13 darbuotojų. Įstaigos vidinio medicininio audito tarnyba toliau tobulino kokybės vadybą. Buvo rengiamos pacientų apklausos, siekiant išsiaiškinti ar pacientai patenkinti paslaugų kokybe. Apklausos buvo vykdomos visuose stacionaro skyriuose bei priėmimo – skubios pagalbos skyriuje. Apklausos parodė, kad dauguma pacientų buvo patenkinti teikiamų paslaugų kokybe.

 Atlikus VšĮ „Lazdijų ligoninė“ 2016 metų teikiamų paslaugų analizę, matosi, kad gerėja įstaigos materialinė bazė, didėja teikiamų paslaugų kiekis, tuo pačiu ir kokybė, tiek ambulatorinės, tiek stacionarinės paslaugos atitinka Lazdijų rajono savivaldybės gyventojų poreikius.

**ĮSTAIGOS PAGRINDINĖS PROBLEMOS**

1. Įstaigos teikiamų paslaugų kiekis ribojamas sutartyse su TLK nustatytomis pinigų sumomis.

2. Teikiamų paslaugų įkainis neadekvatus patiriamoms sąnaudoms.

3. Gydytojų trūkumas šalyje apsunkina natūralią šios srities specialistų kaitą, naujų paslaugų teikimą.

VšĮ „Lazdijų ligoninė”

Vyr. gydytojas Vitas Šimkonis